ฮิโรชิ โมริเอะ

ฮิโรชิ โมริเอะ (; โรมาจิ: "Morie Hiroshi") หรือชื่อในวงการเพลงว่า ฮีธ (Heath) (เกิดวันที่ 22 มกราคม พ.ศ. 2511 ที่เมืองอามางาซากิ จังหวัดเฮียวโงะ ประเทศญี่ปุ่น) เป็นนักดนตรี นักแต่งเพลง ชาวญี่ปุ่น และเป็นสมาชิกในตำแหน่งมือเบสของวงเอ็กซ์ เจแปนตั้งแต่ปี ค.ศ.1992-1997 และ ค.ศ. 2007 จนกระทั่งเขาเสียชีวิตในปี 2023
ฮีธ เข้าร่วมวงเอ็กซ์ เจแปน ในปี ค.ศ. 1992 แทนที่ ไทจิ ซาวาดะ มือเบสคนแรกของวงที่ย้ายไปเล่นให้กับวง "ลาวด์เนส" โดยเขามีผลงานสตูดิโออัลบั้มร่วมกับเอ็กซ์ เจแปน 2 ชุด คืออัลบั้มอาร์ตออฟไลฟ์ และ อัลบั้ม ดาห์เลีย 
หลังจากออกอัลบั้มอาร์ตออฟไลฟ์ ซึ่งเป็นชุดแรกของเขากับเอ็กซ์ เจแปน ในปี ค.ศ. 1993 ฮีธ ก็ได้ออกอัลบั้มเดี่ยวของตนเองออกมาเป็นครั้งแรก ในปี ค.ศ. 1995 โดยทำหน้าที่ร้องนำด้วยตนเอง และได้ร้องเพลงประกอบภาพยนตร์การ์ตูนเรื่องยอดนักสืบจิ๋วโคนัน ในปี ค.ศ. 1996 ก่อนจะกลับไปร่วมงานกับเอ็กซ์ เจแปน อีกครั้งในอัลบั้ม ดาห์เลีย 
หลังจากนั้น เอ็กซ์ เจแปน ได้ประกาศยุบวงในปี ค.ศ. 1997 โดยฮีธ ได้รวมกับพาตะ มือกีตาร์ของวงก่อตั้งวงดนตรีชื่อ Dope Headz
HEATH เป็นคนเรียบร้อย ทำงานมีระเบียบแบบแผน รักความสะอาด เขาจะทำความสะอาดห้องและจัดโต๊ะของเขาให้สะอาดและเป็นระเบียบอยู่เสมอ ใจดี ชอบ take care คนอื่น แต่ 2 อันหลังเขาบอกว่าไม่ค่อยแสดงออก สิงหาคม 1992 X-Japan ประกาศตัวมือเบสคนใหม่ นั่นคือ HEATH ชายที่อายุน้อยที่สุดในวง ในตอนแรกเขาได้รับแรงกดดันมากทีเดียวเพราะความที่เป็นคนใหม่ อีกทั้งยังต้องเล่นในตำแหน่งของ TAIJI ที่มีเทคนิคและฝีมือดีมาก เขาต้องซ้อมหนักกับเพลงต่างๆ ของ X แต่ก็ได้รับความช่วยเหลือจาก TAIJI เป็นอย่างดี หลังจาก ART OF LIFE แล้ว เขาก็เป็นที่ยอมรับของแฟนๆ HEATH เป็นมือเบสของ X ตั้งแต่ปี 1992-1997
แม้ฮีธ จะเป็นมือเบสคนปัจจุบันของเอ็กซ์ เจแปน แต่เขาก็มักจะถูกแฟนเพลงจำนวนมากนำไปเปรียบเทียบกับไทจิ ซาวาดะ มือเบสคนแรกของวงอยู่เสมอ ในเรื่องของฝีมือรวมถึงเทคนิคการเล่นเบสที่ยังเป็นรอง ไทจิ อยู่มาก และไม่ค่อยมีส่วนร่วมในการคิดทำนองเพลงหรือทำนองการเดินเบสร่วมกับวงมากนัก อัลบั้มยุคหลังของเอ็กซ์ เจแปน จึงขาดเสียงเบสที่พลิ้วไหวสวยงามเหมือนกับสตูดิโออัลบั้ม 3 ชุดแรกของวง 
นอกจากนี้ ฮีธ มีภาพลักษณ์ที่ดูเงียบขรึมและเรียบร้อยซึ่งต่างจากไทจิ ที่มีภาพลักษณ์ที่มีความเป็นศิลปินเมื่ออยู่บนเวทีมากกว่า อย่างไรก็ตามโยชิกิเคยให้สัมภาษณ์ถึงเหตุผลที่เลือก HEATH มาเป็นสมาชิกในวงจากผู้ที่มาคัดเลือกตัวทั้งหมด ไม่ใช่เพราะว่าเขาเป็นผู้ที่มีฝีมือดีที่สุดในขณะนั้น แต่เป็นเพราะสไตล์การเล่นเบสของ HEATH น่าจะเข้ากับเพลงของวงได้ และมีแนวโน้มที่จะพัฒนาฝืมือได้มากที่สุด
ผลงาน.
1985 เข้าวง PARANOIA เป็นวงใต้ดินที่โอซากะ
1986 เข้าวง MEDIA YOUTH เป็นวงใต้ดินที่โตเกียว 
1991 ร่วมงาน EXTACY SUMMIT 1991 
1992 เข้าวง X หลังจาก TAIJI ออกได้ 10 เดือน เพราะ HIDE โทรไปชวนให้มาช่วยเล่นให้ X ทำงานชิ้นแรกร่วมกับ X ; MINI ALBUM ART OF LIVE 
22.2.1995 ออก MINI ALBUM & VDO. PACKAGE LIMITED SALES (TOP 1 VDO.) 
7.10.1996 ออก SINGLE แรก เมเคียวโนะ เลิฟเวอร์ เป็นเพลง ENDING ของการ์ตูนเรื่อง โคนันยอดนักสืบ 
19.2.1997 ออก SINGLE ที่สองชื่อ TRAITOR ปัจจุบัน HEATH เปิดบริษัทชื่อ M 'S COMPANY ร่วมกับ TATSUYA พี่ชาย ตั้งอยู่ที่ตึก LEMONed ที่เดียวกับบริษัทของ HIDE
การเสียชีวิต.
เมื่อวันที่ 7 พฤศจิกายน พ.ศ. 2566 นิตยสาร Josei Seven รายงานว่าฮีธเสียชีวิตด้วยโรคมะเร็งในช่วงปลายเดือนตุลาคม พ.ศ. 2566 ขณะอายุ 55 ปี แหล่งข่าวบอกกับนิตยสารว่าฮีธรู้สึกไม่สบายตั้งแต่ต้นปี และเมื่อเขาไปพบแพทย์ เขาได้รับการวินิจฉัยว่าเป็นมะเร็งที่ลุกลามไปสู่ระยะลุกลามแล้ว เมื่อวันที่ 11 พฤศจิกายน คำแถลงอย่างเป็นทางการที่โพสต์บนเว็บไซต์ของเขาเปิดเผยว่าฮีธได้รับการวินิจฉัยว่าเป็นมะเร็งลำไส้ใหญ่ ในเดือนมิถุนายนและ ฮีธได้เสียชีวิตในโรงพยาบาลเมื่อวันที่ 29 ตุลาคม พ.ศ. 2566 หลังจากที่อาการของเขาแย่ลงอย่างกะทันหันในเดือนนั้น นอกจากนี้ยังมีการประกาศด้วยว่าโยชิกิหัวหน้าวงและมือกลอง X Japan ได้รับความไว้วางใจให้จัดคอนเสิร์ตรำลึกตามความปรารถนาของฮีธ พิธีอำลาของฮีธ จะจัดขึ้นที่ Spotify O-East ในวันที่ 28 พฤศจิกายน